CELEX: 52008PC0507
Language: ro
Date: 2008-08-04
Title: Propunere de decizie a Consiliului privind un mandat de negociere pentru autorizarea Comisiei în vederea negocierii unui acord între Comunitatea Europeană a Energiei Atomice (Euratom) şi Departamentul Energiei al Statelor Unite (USDOE) în domeniul cercetării şi dezvoltării privind securitatea nucleară.

Anunţ juridic important

|

52008PC0507

Propunere de decizie a Consiliului privind un mandat de negociere pentru autorizarea Comisiei în vederea negocierii unui acord între Comunitatea Europeană a Energiei Atomice (Euratom) şi Departamentul Energiei al Statelor Unite (USDOE) în domeniul cercetării şi dezvoltării privind securitatea nucleară.  /* COM/2008/0507 final */  

	[pic] | COMISIA COMUNITĂŢILOR EUROPENE |Bruxelles, 4.8.2008COM(2008) 507 finalCOMUNICARE A COMISIEI CĂTRE CONSILIUprivind un mandat de negociere pentru autorizarea Comisiei în vederea negocierii unui acord între Comunitatea Europeană a Energiei Atomice (Euratom) și Departamentul Energiei al Statelor Unite (USDOE) în domeniul cercetării și dezvoltării privind securitatea nucleară.Propunere deDECIZIE A CONSILIULUIprivind un mandat de negociere pentru autorizarea Comisiei în vederea negocierii unui acord între Comunitatea Europeană a Energiei Atomice (Euratom) și Departamentul Energiei al Statelor Unite (USDOE) în domeniul cercetării și dezvoltării privind securitatea nucleară.(prezentate de Comisie)COMUNICARE A COMISIEI CĂTRE CONSILIUprivind un mandat de negociere pentru autorizarea Comisiei în vederea negocierii unui acord între Comunitatea Europeană a Energiei Atomice (Euratom) și Departamentul Energiei al Statelor Unite (USDOE) în domeniul cercetării și dezvoltării privind securitatea nucleară.Comunitatea Europeană a Energiei Atomice (Euratom) și Departamentul Energiei al Statelor Unite ale Americii (USDOE) cooperează încă din 1982 în vederea îmbunătățirii și consolidării metodologiilor și tehnologiilor necesare pentru implementarea garanțiilor nucleare.În 1995, acordul a fost modificat pentru a se include angajamentul celor doi parteneri de a-și coordona activitățile respective de sprijin pentru țările terțe. Scopul principal a fost, la momentul respectiv, de a asigura o colaborare optimă între programul de sprijin pentru Rusia și pentru alte țări din fosta Uniune Sovietică desfășurat de Centrul Comun de Cercetare în cadrul programului TACIS și programele similare lansate de USDOE.Dezvoltarea programului TACIS și succesul acestei colaborări au determinat partenerii să extindă aria de cooperare la numeroase alte domenii, depășind contextul garanțiilor nucleare, pentru a include și activități legate de cercetarea, dezvoltarea și formarea profesională în domeniul securității nucleare. Comisia consideră că această extindere a sferei de aplicare impune un cadru legal corespunzător.Importanța pe care au căpătat-o chestiunile de securitate în sens larg și consolidarea cooperării transatlantice creează un context politic deosebit de favorabil pentru această colaborare extinsă.O astfel de colaborare s-a stabilit deja în contextul Forumului Internațional Generația IV (GIF) și se propune consolidarea ei în contextul relațiilor bilaterale Euratom/SUA.În lumina celor expuse anterior, se solicită Consiliului:-  - să autorizeze Comisia pentru deschiderea și desfășurarea de negocieri cu USDOE cu privire la extinderea domeniului de aplicare al acordului din 1995 în sensul includerii cercetării, dezvoltării și formării privind securitatea nucleară, prin înlocuirea acordului menționat anterior și în conformitate cu articolul 101 al doilea paragraf din Tratatul Euratom.-  - să adopte mandatul de negociere din anexă.Propunere deDECIZIE A CONSILIULUIprivind un mandat de negociere pentru autorizarea Comisiei în vederea negocierii unui acord între Comunitatea Europeană a Energiei Atomice (Euratom) și Departamentul Energiei al Statelor Unite (USDOE) în domeniul cercetării și dezvoltării privind securitatea nucleară.CONSILIUL UNIUNII EUROPENE,având în vedere Tratatul de instituire a Comunității Europene a Energiei Atomice, în special articolul 101 al doilea paragraf,având în vedere comunicarea Comisiei,întrucât:(1) La 6 ianuarie 1995 a fost semnat un acord între Euratom și USDOE privind cercetarea și dezvoltarea în domeniul garanțiilor cu privire la materialele nucleare;(2) Este necesar ca acest acord să fie modificat în vederea extinderii domeniului său de aplicare la toate aspectele cercetării și dezvoltării în materie de securitate nucleară;(3) Comisia trebuie autorizată să negocieze un acord care să înlocuiască acordul din 1995,DECIDE:Articol unicComisia este autorizată să negocieze, în conformitate cu mandatul anexat la prezenta decizie, un acord între Comunitatea Europeană a Energiei Atomice (Euratom) și Departamentul Energiei al Statelor Unite (USDOE) în domeniul cercetării și dezvoltării privind securitatea nucleară. Acest acord va modifica și înlocui acordul semnat la 6 ianuarie 1995.Adoptată la Bruxelles,Pentru ConsiliuPreședinteANEXĂProiect de mandat de negociere privind un acord de cooperare între Euratom și Departamentul Energiei al Statelor Unite ale Americii (USDOE) în domeniul cercetării și dezvoltării privind securitatea nucleară1. ObiectObiectivul acestor negocieri este modificarea acordului din 1995 al cărui domeniu de aplicare este limitat la garanțiile nucleare și, în particular, extinderea acestui domeniu la cercetarea și dezvoltarea privind securitatea nucleară. Acest acord urmează a fi încheiat în temeiul articolului 101 al doilea paragraf din Tratatul Euratom. Acest acord va modifica și înlocui acordul semnat la 6 ianuarie 1995.2. Aria de cooperareCooperarea în temeiul acestui acord va cuprinde cercetarea, dezvoltarea și formarea profesională în domeniul securității nucleare. O atenție specială urmează a fi acordată activităților de formare și coordonării programelor pe care ambii parteneri le implementează în sprijinul țărilor terțe.3 Modalități de implementareModalitățile de implementare vor fi, de asemenea, preluate din acordul din 1995 privind cercetarea și dezvoltarea în domeniul garanțiilor cu privire la materialele nucleare. Aceste modalități vor fi, bineînțeles, adaptate în lumina experienței câștigate de atunci.4. Relațiile cu statele membreÎn general, Comisia va asigura coordonarea strânsă cu statele membre active în domeniul cercetării și dezvoltării privind securitatea nucleară. Mai mult, statele membre care doresc acest lucru se pot asocia la implementarea acestui acord, în următoarele moduri:-  Orice stat membru și orice organizație sub autoritatea unui stat membru care ar dori să colaboreze cu USDOE în domeniul cercetării, dezvoltării și formării privind securitatea nucleară va putea, de acord cu Comisia, să utilizeze acordul cu condiția să respecte modalitățile de implementare prevăzute de acesta;-  Activitățile de formare care vor fi organizate în conformitate cu acest acord vor fi deschise oricărui stat membru sau oricărei organizații pertinente de competența unui stat membru care formulează către Comisie o solicitare justificată și într-un mod care va fi stabilit de la caz la caz.